Държавен вестник, бр. 17, 2007 г., стр. 83

Б Р О Й  17
Д Ъ Р Ж А В Е Н   В Е С Т Н И К
С Т Р .  83
НАЦИОНАЛЕН ОСИГУРИТЕЛЕН
ИНСТИТУТ
НАРЕДБА № 1
от 13 февруари 2007 г.
за ползване и изплащане на паричните помо-
щи за профилактика и рехабилитация
Г л а в а  п ъ р в а
ОБЩИ ПОЛОЖЕНИЯ
Чл. 1. С наредбата се регламентират:
1. условията за ползване и изплащане на
паричните помощи за профилактика и рехаби-
литация от средствата на:
а) фонд “Общо заболяване и майчинство”;
б) фонд “Пенсии”;
в) фонд “Трудова злополука и професионал-
на болест”;
г) фонд “Пенсии, несвързани с трудова дей-
ност”;
2. редът за провеждане на процедура за из-
бор на юридически лица—изпълнители на дей-
ността по профилактика и рехабилитация.
Чл. 2. (1) Право на парични помощи за про-
филактика и рехабилитация имат лицата:
1. осигурени за всички осигурени социални
рискове;
2. осигурени за всички осигурени социални
рискове без трудова злополука и професионал-
на болест и безработица;
3. осигурени за всички осигурени социални
рискове без безработица;
4. осигурени за инвалидност, старост и смърт
и за трудова злополука и професионална болест
само при случаи на трудова злополука и профе-
сионална болест.
(2) Лицата по ал. 1 придобиват право на па-
рични помощи за профилактика и рехабилита-
ция, ако за тях са били внесени или дължими
осигурителни вноски за период от 6 последова-
телни калeндарни месеца, предхождащи месе-
ца, през който се провежда профилактиката и
рехабилитацията.
(3) Изискването за внесени или дължими
осигурителни вноски за период от шест после-
дователни календарни месеца по ал. 2 не се
отнася за лица с увреждания, резултат от пре-
търпяна трудова злополука или професионал-
на болест.
(4) Право на парични помощи за профилак-
тика и рехабилитация имат и лицата, получава-
щи лична пенсия за инвалидност, ако не са на-
вършили възрастта по чл. 68, ал. 1—3 от Кодек-
са за социално осигуряване, не са осигурени и
срокът на инвалидността в експертното реше-
ние на териториална експертна лекарска коми-
сия, респ. на Националната експертна лекарска
комисия, не е изтекъл.
Чл. 3. (1) Паричната помощ за всяко право-
имащо лице включва:
1. средствата за не повече от 5 основни диаг-
ностични и терапевтични процедури дневно;
2. средствата за нощувки;
3. частична парична помощ за хранене.
(2) Паричната помощ за профилактика и
рехабилитация се предоставя еднократно в една
календарна година.
(3) Продължителността на профилактиката
и рехабилитацията е от 10 до 15 дни.
Чл. 4. (1) Паричните помощи за профилак-
тика и рехабилитация на лицата по чл. 2, ал. 1
и 4 се ползват чрез изпълнителите на дейността
по профилактика и рехабилитация, които На-
ционалният осигурителен институт избира еже-
годно при условията и по реда на тази наредба.
(2) Отношенията между избраните юриди-
чески лица—изпълнители на дейността по про-
филактика и рехабилитация, и Националния
осигурителен институт се уреждат с договор.
Г л а в а  в т о р а
УСЛОВИЯ И РЕД ЗА ПОЛЗВАНЕ И ИЗПЛА-
ЩАНЕ НА ПАРИЧНИТЕ ПОМОЩИ ЗА ПРО-
ФИЛАКТИКА И РЕХАБИЛИТАЦИЯ
Чл. 5. (1) Правото на парични помощи за
профилактика и рехабилитация се ползва след
преценка на лекуващ лекар за необходимостта
от провеждане на профилактика и рехабилита-
ция, която се отразява в медицинско направле-
ние (бл. МЗ № 119а,98).
(2) Медицинското направление се издава в
два екземпляра и в него се документират забо-
ляването, за което е необходимо провеждане на
профилактика и рехабилитация, придружаващи-
те заболявания, ако има такива, медицинските
мотиви за рехабилитацията, както и съответ-
ните медицински изследвания.
(3) Медицинското направление се издава до
30 календарни дни преди датата на постъпване
при съответния изпълнител на дейността по
профилактика и рехабилитация.
Чл. 6. Резервации за постъпване при изпъл-
нители на дейността по профилактика и реха-
билитация се правят от лицата по чл. 2, ал. 1 и
4 по ред, определен в договорите между Наци-
оналния осигурителен институт и юридически-
те лица.
Чл. 7. (1) Лицата по чл. 2, ал. 1 и 4 в срок до
10 работни дни преди датата на постъпване при
изпълнителите на дейността по профилактика
и рехабилитация представят в териториалното
поделение на Националния осигурителен инс-
титут по постоянен или настоящ адрес следни-
те документи:
1. медицинското направление по чл. 5;
2. документ за самоличност;
3. лична амбулаторна карта и/или медицин-
ска документация, удостоверяваща настоящо-
то и миналото здравно състояние на лицето—
епикризи, изследвания, снимки, електрокарди-
ограми и други документи, според конкретния
случай;
4. документ по образец (приложение № 1),
удостоверяващ осигурителните права на лицето.